Document ID: 31996R1926

NEUVOSTON ASETUS (EY) N:o 1926/96,
annettu 7 päivänä lokakuuta 1996,
tietyille maataloustuotteille yhteisön tariffikiintiöinä annetuista tietyistä myönnytyksistä ja Viron, Latvian ja Liettuan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan yhteisöjen sekä Viron tasavallan (1), Latvian tasavallan (2) ja Liettuan tasavallan (3) välisissä vapaakauppaa ja kaupan liitännäistoimenpiteitä koskevissa sopimuksissa määrätään tiettyjä näistä maista peräisin olevia maataloustuotteita koskevista myönnytyksistä; näihin myönnytyksiin liittyy tariffikiintiöiden mukaisten muuttuvien maksujen alennuksia ja tullinalennuksia,
Uruguayn kierroksen monenvälisten kauppaneuvottelujen osana tehdyn maatalousopimuksen (4) mukaisesti yhteisö sitoutui muuttamaan kaikki muuttuvat maatalousmaksut ja vastaavat muut kuin tariffiesteet niiden tariffiekvivalenteiksi ja korvaamaan ne kiinteillä tulleilla 1 päivästä heinäkuuta 1995,
muuttuvien maksujen ja muiden esteiden korvaaminen tulleilla vaikuttaa vapaakauppasopimusten mukaisesti annettuihin myönnytyksiin ja saattaa vähentää Virolle, Latvialle ja Liettualle myönnettyä etuuskohteluun oikeutettua pääsyä yhteisön markkinoille,
27 päivänä kesäkuuta 1996 annettujen maataloustuotteita koskevien neuvotteluohjeiden mukaisesti kyseisten maiden kanssa käydään neuvotteluja lisäpöytäkirjojen tekemiseksi vapaakauppaa ja kaupan liitännäistoimenpiteitä koskeviin sopimuksiin; väliaikaiset lisäpöytäkirjat kattavat ainoastaan lisäpöytäkirjojen kauppaan liittyvät näkökohdat; erityisen lyhyiden määräaikojen vuoksi lisäpöytäkirjat eivät voi tulla voimaan 1 päivänä heinäkuuta 1996, ja
sen vuoksi on aiheellista säätää vapaakauppaa ja kaupan liitännäistoimenpiteitä koskevissa sopimuksissa määrättyjen maataloutta koskevien myönnytysten mukauttamisesta autonomisena ja väliaikaisena toimenpiteenä; mukautuksen olisi tultava voimaan 1 päivänä heinäkuuta 1996,
ON ANTANUT TÄMÄN ASETUKSEN:
1 artikla
Tässä asetuksessa säädetään tariffikiintiöiden avaamisesta ja Viron tasavallan, Latvian tasavallan ja Liettuan tasavallan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjä maataloustuotteita koskevien myönnytysten autonomisesta ja väliaikaisesta mukauttamisesta.
2 artikla
1. Tiettyjen Virosta peräisin olevien maataloustuotteiden yhteisöön tuontiin sovellettavat järjestelyt, jotka esitetään tämän asetuksen liitteissä I a, I b ja I c, korvaavat Euroopan yhteisöjen ja Viron välisen vapaakauppaa ja kaupan liitännäistoimenpiteitä koskevan sopimuksen liitteissä III, IV ja V mainitut järjestelyt.
2. Edellä 1 kohdassa tarkoitetun sopimuksen mukauttamisesta tehdyssä väliaikaisessa lisäpöytäkirjassa määrätyt myönnytykset korvaavat tämän asetuksen liitteissä I a, I b ja I c tarkoitetut mukautukset kyseisen lisäpöytäkirjan voimaantulopäivänä.
3. Virosta peräisin olevien tuotteiden osalta komissio voi alentaa GATTin mukaisesti avatun 169 000 pään suuruisen eläviä nautaeläimiä koskevan kiintiön mukaisesti sovellettavaa erityismäärää 399 ecuun tonnilta.
3 artikla
1. Tiettyjen Latviasta peräisin olevien maataloustuotteiden yhteisöön tuontiin sovellettavat järjestelyt, jotka esitetään tämän asetuksen liitteissä II a, II b ja II c, korvaavat Euroopan yhteisöjen ja Latvian välisen vapaakauppaa ja kaupan liitännäistoimenpiteitä koskevan sopimuksen liitteissä VII, VIII ja IX mainitut järjestelyt.
2. Edellä 1 kohdassa tarkoitetun sopimuksen mukauttamisesta tehdyssä väliaikaisessa lisäpöytäkirjassa määrätyt myönnytykset korvaavat tämän asetuksen liitteissä II a, II b ja II c tarkoitetut mukautukset kyseisen lisäpöytäkirjan voimaantulopäivänä.
3. Latviasta peräisin olevien tuotteiden osalta komissio voi alentaa GATTin mukaisesti avatun 169 000 pään suuruisen eläviä nautaeläimiä koskevan kiintiön mukaisesti sovellettavaa erityismäärää 399 ecuun tonnilta.
4 artikla
1. Tiettyjen Liettuasta peräisin olevien maataloustuotteiden yhteisöön tuontiin sovellettavat järjestelyt, jotka esitetään tämän asetuksen liitteissä III a ja III b, korvaavat Euroopan yhteisöjen ja niiden jäsenvaltioiden sekä Liettuan välisen vapaakauppaa ja kaupan liitännäistoimenpiteitä koskevan sopimuksen liitteissä IX, X ja XI mainitut järjestelyt.
2. Edellä 1 kohdassa tarkoitetun sopimuksen mukauttamisesta tehdyssä väliaikaisessa lisäpöytäkirjassa määrätyt myönnytykset korvaavat tämän asetuksen liitteissä III a ja III b tarkoitetut mukautukset kyseisen lisäpöytäkirjan voimaantulopäivänä.
3. Liettuasta peräisin olevien tuotteiden osalta komissio voi alentaa GATTin mukaisesti avatun 169 000 pään suuruisen eläviä nautaeläimiä koskevan kiintiön mukaisesti sovellettavaa erityismäärää 399 ecuun tonnilta.
5 artikla
Komissio antaa yksityiskohtaiset säännöt tämän asetuksen soveltamisesta
- asetuksen (ETY) N:o 1766/92 (5) 23 artiklassa sekä muiden yhteistä markkinajärjestelyä koskevien asetusten vastaavissa säännöksissä säädettyä menettelyä noudattaen tai
- asetuksen (EY) N:o 2178/95 (6) 6 artiklassa säädettyä menettelyä noudattaen.
6 artikla
Tämän asetuksen liitteissä määrätyt järjestysnumeroituina tariffikiintiöinä annetut myönnytykset korvaavat komission asetuksen (EY) N:o 2382/95 (7) liitteen sekä neuvoston asetuksen (EY) N:o 2178/95 liitteen VI.
7 artikla
Kyseisiin yhteisön ja kunkin Baltian tasavallan välillä tehtyihin sopimuksiin liitettyä käsitteen "alkuperätuotteet" määrittelyä ja hallinnollisen yhteistyön menetelmiä koskevaa pöytäkirjaa sovelletaan tässä asetuksessa säädettyihin toimenpiteisiin.
8 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 7 päivänä lokakuuta 1996.

Labels: 3
18
6